કોમિક માસ્ટર કોમિક પુસ્તિકા અથવા નાના ઠઠ્ઠાચિત્રો બનાવવા માટેની સુવિધા આપતી સુંદર સગવડ છે. જોઈતો લે-આઊટ પસંદ કર્યા પછી ઠઠ્ઠાચિત્ર બનાવવા વિવિધ પાત્રો, તેમના અનેક હાવભાવ, બેકગ્રાઊન્ડ, સ્પીચ બબલ, વિચાર માટેના બબલ, પ્રોપ્સ તથા અનેક વિશેષ અસરો સાથેનું સુંદર ચિત્ર બનાવી શકાય છે, અને ખૂબ નાનકડા લોગિન ફોર્મ પછી તેને સેવ પણ કરી શકાય છે. રીડિંગ ફોર લાઈફ દ્વારા પ્રસ્તુત આ સુવિધા જો કે, ગત કડીમાં બતાવાયેલ કોમિક બનાવવાની સગવડ, ક્લિક અને ડ્રેગ પદ્ધતિએ ઠઠ્ઠાચિત્રો બનાવવાની સગવડ એવી પિક્સટન કરતાં ચડીયાતી નથી. છતાંય આ સગવડ તેને મુકાબલો કરે એવી તો થઈ જ છે. એક વખત મુલાકાત લેવા જેવી તો ખરી જ !